Boek: Christien Neser se ‘Weerlig oor Mtwana’Christien Neser Dis al Maart. Mieke het nog nie met Fen gepraat vandat hy koshuis toe is nie. Hy bel nie en kom nie naweke huis toe nie. Oor Mtwana hang daar ŉ skadu van onsekerheid. Die Phiri-bende is oorkant die rivier aktief. Hulle teiken hoofsaaklik olifante. Mieke sit haar voet neer en bel vir Fen by die koshuis. ŉ Boelie gryp sy foon en ŉ bakleiery breek uit. In die gestoei breek Fen sy spanmaat, Jock, se neus. Fen én Jock word geskors. Hulle straf: twee weke se harde arbeid op Mtwana. Weerlig oor Mtwana is die derde boek in Christien Neser se Mieke-reeks. Dit volg op Mieke 2: Spikkelsterre op Mtwana en Mieke 1: Kersfees in April. Die reeks is geskik vir tieners tussen 12 en 14 jaar. Neser is ŉ spraakterapeut van Bryanston, Johannesburg. Haar eerste boek, Kondensmelk, het in 2009 by Lapa Uitgewers verskyn. Dit was die begin van die gewilde Elle-reeks. Haar jeugboeke wat by Tafelberg verskyn het, is Amper Einstein (2013) en Pienk is nie vir sissies nie (2017). Uitgewer: NB-Uitgewers Prys: R180,00* *Prys onderworpe aan verandering Koop die boek by Graffiti Boeke